**GROZĪJUMU projekts LĪGUMĀ**

**PAR ŪDENSSAIMNIECĪBAS SABIEDRISKO PAKALPOJUMU SNIEGŠANU**

**Nr. 2.2.2/17/622**

Priekulē, Priekules novadā, 2017.gada \_\_\_\_ jūnijā

**Priekules novada pašvaldība**, reģistrācijas Nr. 90000031601, pašvaldības domes priekšsēdētājas Vijas Jablonskas personā, pamatojoties uz likumu „Par pašvaldībām”, turpmāk tekstā - Pašvaldība, no vienas puses un

**SIA "PRIEKULES NAMI"**, reģistrācijas Nr. 42103020465, valdes locekles Artas Braunas personā, pamatojoties uz sabiedrības statūtiem, turpmāk tekstā – Pilnvarotā persona, no otras puses, abi kopā saukti puses,

vienojas par sekojošu grozījumu veikšanu starp pusēm 2017.gada 18.maijā noslēgtajā līgumā „Par ūdenssaimniecības sabiedrisko pakalpojumu sniegšanu” Nr.2.2.2/17/622 (turpmāk tekstā \_ Līgums)

**1.Izteikt Līguma ievaddaļu sekojošā redakcijā:**

* „ saskaņā ar likuma „Par pašvaldībām" 15.panta pirmās daļas 1.punktu, viena no pašvaldības autonomajām funkcijām ir organizēt iedzīvotājiem komunālos pakalpojumus, tai skaitā - ūdensapgādi un kanalizāciju, notekūdeņu savākšanu, novadīšanu un attīrīšanu;
* saskaņā ar likuma “Par sabiedrisko pakalpojumu regulatoriem” 2.panta otrās daļas 6.punktu, 16.pantu, 17.pantu, Valsts regulē sabiedrisko pakalpojumu sniegšanu kā komercdarbību ūdenssaimniecības nozarē un SIA “PRIEKULES NAMI” ir izsniegta sabiedrisko pakalpojumu licence, kas dod sabiedrisko pakalpojumu sniedzējam tiesības uzņemties līdzīgas saistības vienlaikus pret vairākiem lietotājiem licencē noteiktajā teritorijā un nosaka sabiedrisko pakalpojumu sniedzēja pienākumu nodrošināt šiem lietotājiem sabiedriskos pakalpojumus noteiktā kvalitātē un kvantitātē par noteiktajiem tarifiem;
* saskaņā ar “Ūdenssaimniecības pakalpojumu likums” 6.panta pirmo daļu, pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības pakalpojumu sniegšanu visā pašvaldības administratīvajā teritorijā vai tās daļā;
* pašvaldība ir izveidojusi pašvaldības kapitālsabiedrību SIA „PRIEKULES NAMI", kuras darbības mērķi un veidi saskaņā ar statūtiem ir ūdens ieguve, attīrīšana un sadale, notekūdeņu un atkritumu likvidēšana, attīrīšana un tamlīdzīga darbība. SIA „PRIEKULES NAMI” darbība ir atbilstoša Valsts pārvaldes iekārtas likuma 88.pantā noteiktajiem gadījumiem;

noslēdz šāda satura pakalpojuma līgumu: ”

**2.Izteikt Līguma 1.daļas virsrakstu sekojošā redakcijā:**

1. **„Pakalpojuma sniegšanas uzdevumi”.**

**3.Izteikt Līguma 1.1.punktu sekojošā redakcijā:**

„1.1. Pašvaldība uzdod Pilnvarotai personai un Pilnvarotā persona apņemas saskaņā ar spēkā esošo normatīvo aktu prasībām nodrošināt Priekules novada Priekules pilsētas, Priekules pagasta un Virgas pagasta administratīvajā teritorijā: „

**4.Izteikt Līguma 1.1.2.apakšpunktu sekojošā redakcijā:**

* + 1. „centralizētu kanalizācijas notekūdeņu savākšanu no lietotājiem, novadīšanu līdz attīrīšanas iekārtām un notekūdeņu attrīšanas pakalpojumus Priekules novada NAI un novadīšanu vidē.”

**5. Izteikt Līguma 3.3.punktu sekojošā redakcijā:**

* 1. „Ja līgums, beidzoties tā termiņam, netiek pagarināts, Pilnvarotai personai ir pienākums Pašvaldībai atmaksāt to ūdenssaimniecības sabiedrisko pakalpojumu sniegšanai nepieciešamo pamatlīdzekļu, kuri izveidoti (iegūti), saņemot šā līguma 3.2.punktā paredzētos atlīdzības maksājumus, nolietojuma (amortizācijas) daļu, kura līdz līguma darbības termiņa beigām, nebija un atbilstoši normatīvajiem aktiem nevarēja būt atskaitīta.”

**6. Svītrot Līguma 3.4.punktu.**

**Pušu rekvizīti un paraksti**

|  |  |
| --- | --- |
| Pašvaldība:  PRIEKULES NOVADA PAŠVALDĪBA  Reģ. Nr. 90000031601  Saules iela 1, Priekule,  Priekules novads,  LV – 3434  \_\_\_\_\_\_\_\_\_\_\_\_\_\_\_\_\_\_\_\_\_  Pašvaldības domes priekšsēdētāja  Vija Jablonska | Pilnvarotā persona:  SIA „PRIEKULES NAMI”  Reģ. Nr. 42103020465  Ķieģeļu iela 2a, Priekule,  Priekules novads,  LV – 3434  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle  Arta Brauna |